## Odluka Ustavnog suda Republike Hrvatske broj U-III-474/1993. od 6. travnja 1994.

### NN 31/1994 (20.4.1994.), Odluka Ustavnog suda Republike Hrvatske broj U-III-474/1993. od 6. travnja 1994.

# USTAVNI SUD REPUBLIKE HRVATSKE

Ustavni sud Republike Hrvatske, odlučujući o ustavnoj tužbi S. M. iz
S., na sjednici održanoj dana 6. travnja 1994. godine, donio je ovu

## ODLUKU

1. Usvaja se ustavna tužba i ukidaju se

- presuda Upravnog suda Republike Hrvatske broj Us-1826/1993. od 26.
kolovoza 1893. i

- rješenja Ministarstva unutarnjih poslova broj 511-01-43-UP/I-16378/5333/92
od 17. siječnja 1993.

2. Ova se odluka dostavlja Ministarstvu unutarnjih poslova radi ponovnog
postupka.

3 Ova će se odluka objaviti u "Narodnim novinama".

Obrazloženje

Podnositeljica ustavne tužbe, S. M. iz S., traži zaštitu ustavnih prava
za koja smatra da su joj povrijeđena u postupku u kojem je njezin zahtjev
za primitak u hrvatsko državljanstvo odbijen rješenjima i presudom navedenim
u izreci ove odluke. Navedenim rješenjima Ministarstva podnositeljičin
zahtjev odbijen je temeljem članka 26. stavak 1. i temeljem članka 26.
stavak 2. Zakona o hrvatskom državljanstvu ("Narodne novine".
broj 53/91, 28/92, 113/92), s tim da temeIjem stavka 3. istog članka tog
Zakona nisu navedeni razlozi zbog kojih je zahtjev odbijen. U izreci navedenom
presudom odbijena je tužba podnositeljice: donoseći presudu Upravni sud
Republike Hrvatske ocijenio je da je zakonito odbijen zahtjev tužiteljice
za primitak u hrvatsko državljanstvo. Ustavna tužba je osnovana. Odredbama
članka 18. Ustava zajamčeno je pravo na žalbu, odnosno drugu pravnu zaštitu.
protiv pojedinačnih pravnih akata donesenih u postupku prvog stupnja pred
sudom ili drugim ovlaštenim tijelom, odnosno odredbom članka 19. stavak
2. Ustava zajamčena je sudska kontrola zakonitosti pojedinačnih akata upravnih
vlasti i tijela koja imaju javne ovlasti. Ova ustavna prava ne mogu se,
učinkovito ostvariti ako nisu poznati razlozi koji se pobijaju u žalbenom
postupku, ili u postupku druge pravne zaštite, odnosno u postupku sudske
kontrole zakonitosti pojedinačnih akata. Osim toga, uskratom razloga za
odbijanje zahtjeva krši se i ustavno pravo jednakosti građana i stranaca
pred sudovima i drugim državnim i inim tijelima, koja imaju javne ovlasti,
zajamčeno odredbom članka 26. Ustava. Nedvojbeno je da su osobe, koje ne
znaju razlog zbog kojih im je zahtjev odbijen, u nejednakom položaju prema
osobi kojoj su ti razlozi poznati. Polazeći od ovih stajališta Ustavni
sud Republike Hrvatske, svojom odlukom (broj U-I-206/1992, U-I-207/1992,
UI-209/1982, U-I-222/1992 od 8. prosinca 1993.), objavljenom u "Narodnim
novinama", broj 113/1993, ukinuo je odredbu članka 26. stavak 3. Zakona
o hrvatskom državljanstvu prema kojoj, u obrazloženju rješenja o odbijanju
zahtjeva za stjecanje državljanstva, nisu morali biti navedeni razlozi
za odbijanje zahtjeva. U skladu s iznijetim ustavna tužba je usvojena zbog
povrede ustavnih prava zajamčenih odredbama članka te, 19. i 26. Ustava.
Nadležno tijelo, to jest Ministarstvo unutarnjih poslova, dužno je ponovno
provesti postupak u povodu zahtjeva podnositeljice ustavne tužbe za stjecanje
hrvatskog državljanstva, a - u slučaju da taj zahtjev ponovno odbije -
dužno je navesti razloge zbog kojih je to učinjeno. Donošenje ove odluke
temelji se na odredbi članka 30. Ustavnog zakona o Ustavnom sudu Republike
Hrvatske ("Narodne novine", broj 13/1981), a njezina objava na
članku 20. stavak 1. Ustavnog zakona.

Broj : U-III-474/1993.

Zagreb. 6. travnja 1994.

USTAVNI SUD REPUBLIKE HRVATSKE

Predsjednik

**Jadranko Crnić, v. r.**

Odluka, NN 31/1994-584